|  |  |
| --- | --- |
| Ministrstvo: | Operater:  |
| **Republika Slovenija****Ministrstvo za javno upravo****Tržaška cesta 21****1000 Ljubljana**ki ga zastopa Boštjan Koritnik, minister | ki ga zastopa |
| Identifikacijska št.: SI91838983 | Identifikacijska št.: |
| Matična št.: 2482762000 | Matična št.: |
| Transakcijski račun: SI56 0110 0630 0109 972 | Transakcijski račun: |
| Telefon št.: 01 478 8330 | Telefon: |
| E-naslov: gp.mju@gov.si | E-naslov: |
| Podpisnik pogodbe:Boštjan Koritnik, minister | Podpisnik pogodbe: |

Pogodba o izvedbi tržnega interesa operaterja

###### člen

Uvodne ugotovitve

Pogodbeni stranki uvodoma ugotavljata, da:

* pogodba temelji na Javnem pozivu za izkaz tržnega interesa za gradnjo širokopasovnih omrežij naslednje generacije s prenosno hitrostjo najmanj 30 Mb/s na področju Republike Slovenije v naslednjih treh (3) letih (v nadaljevanju: gradnja širokopasovnih omrežij), objavljenim na spletni strani Ministrstva za javno upravo dne \_\_\_\_\_\_\_\_;
* je operater v spletni aplikaciji na spletnem naslovu: [\_\_\_\_\_\_\_\_\_\_\_\_\_\_\_\_\_\_](http://prostor3.gov.si/ozkgji-ti/index.jsp) (v nadaljevanju: spletna aplikacija) izrazil tržni interes za gradnjo \_\_\_\_\_\_\_\_\_ omrežnih priključnih točk (v nadaljevanju: OPT) v Republiki Sloveniji;
* je operater pravočasno pisno obvestil ministrstvo o izkazanem tržnem interesu v svojem dokumentu ­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_ (v nadaljevanju: obvestilo), ki je PRILOGA 1 te pogodbe.
1. Člen (opcija neusklajenega prekrivanja)

Prekrivanje tržnega interesa

Ministrstvo je ob analizi prejetih podatkov o tržnem interesu vseh operaterjev ugotovilo, da se izraženi tržni interes operaterja prekriva z izraženim tržnim interesom drugih operaterjev za gradnjo širokopasovnih omrežij.

Ker operater ne soglaša z izmenjavo podatkov o prekrivajočem se tržnem interesu, ministrstvo upošteva prvotno izražen tržni interes posamičnega operaterja.

1. Člen (opcija usklajenega prekrivanja)

Prekrivanje tržnega interesa

Ministrstvo je ob analizi prejetih podatkov v zadevnem postopku izkaza tržnega interesa vseh operaterjev najprej izločilo naslove gospodinjstev, kjer so operaterji v tem postopku v spletni aplikaciji označili, da tam že omogočajo širokopasovna omrežja, oziroma so ta že zgrajena in že ponujajo storitve z zahtevano pasovno širino (PRILOGA 2). Nato je ugotovilo, da se izkazani tržni interes operaterja prekriva z izkazanim tržnim interesom (VNESE SE IME OPERATERJA) za gradnjo omrežnih priključnih točk.

Ker sta operaterja predhodno dala soglasje za izmenjavo podatkov o prekrivajočem se tržnem interesu, ju je ministrstvo o tem tudi pisno obvestilo (PRILOGA 3).

Operaterja sta sklenila dogovor (PRILOGA 4), katerega cilj je izogniti se gradnji podvojene infrastrukture. Dogovor je bil sklenjen v skladu s predpisi, ki urejajo preprečevanje omejevanja konkurence.

Širokopasovno omrežje mora biti na področjih, za katera sta se operaterja dogovorila o razdelitvi tržnega interesa, odprto komunikacijsko omrežje, sicer dogovarjanje ni dopustno.

Operater (VNESE SE IME OPERATERJA) se je na prekrivajočem tržnem interesu umaknil, zato se število izkazanega tržnega interesa operaterja ni spremenilo. Končno število omrežnih priključnih točk je torej seznam iz PRILOGE 2.

1. člen

Predmet pogodbe

Z izkazanim tržnim interesom se operater zavezuje, da bo na izbranih naslovih, ki so navedeni v PRILOGI 2 te pogodbe, zgradil širokopasovno omrežje oziroma omogočil OPT s seznama gospodinjstev in v številu, kot ga je izkazal v spletni aplikaciji in kjer je ministrstvo hkrati ugotovilo, da take OPT še ne obstajajo. Teh OPT s širokopasovno povezljivostjo preko dostopovnih širokopasovnih omrežij naslednje generacije s prenosno hitrostjo vsaj 30 Mb/s v smeri proti končnemu uporabniku, ki bodo končnim uporabnikom vedno na voljo ves čas, to je 24 ur na dan, vse dni v tednu, je \_\_\_\_\_\_\_\_\_ in so navedene v PRILOGI 2 te pogodbe.

Iz seznama gospodinjstev, za katere je operater v postopku ugotavljanja tržnega interesa v zgoraj navedeni spletni aplikaciji izkazal svoj tržni interes, je ministrstvo izločilo naslove, kjer so operaterji v istem postopku v spletni aplikaciji označili, da tam že omogočajo dostopovna širokopasovna omrežja naslednje generacije s prenosno hitrostjo vsaj 30 Mb/s v smeri proti končnemu uporabniku, oziroma so ta tam že zgrajena in že ponujajo storitve z zahtevano pasovno širino.

PRILOGA 2 te pogodbe vsebuje naslove, število gospodinjstev na teh naslovih, število OPT, ki jih bo operater na novo omogočil na teh naslovih, hitrost dostopa do širokopasovnega omrežja in datum, do katerega bo izveden tržni interes, ki ga je operater izkazal v postopku ugotavljanja tržnega interesa.

Gospodinjstvom, ki trenutno niso zainteresirana za tako povezovanje v širokopasovno omrežje, se omogoči povezovanje v prihodnje. Šteje se, da je gospodinjstvu omogočeno povezovanje v dostopovno širokopasovno omrežje naslednje generacije s prenosno hitrostjo vsaj 30 Mb/s v smeri proti končnemu uporabniku, ko je omrežje v neposredni bližini in ko je zanj na njegovem naslovu v evidencah iz prvega in četrtega odstavka 14. člena Zakona o elektronskih komunikacijah (Uradni list RS, št. 109/12, 110/13, 40/14 – ZIN-B, 54/14 – odl. US, 81/15 in 40/17; v nadaljevanju: ZEKom-1) vpisana omogočena OPT in pripadajoče komunikacijsko omrežje ter infrastruktura. Za neposredno bližino omrežja se šteje razdalja do 200 m do kabelske kanalizacije ali do priključne točke, če na tej razdalji ni ovir, ki bi preprečevale povezovanje, oziroma v primeru brezžičnih omrežij domet brezžičnega omrežja.

1. člen

Rok izvedbe

Operater bo izkazani tržni interes za gradnjo širokopasovnih omrežij oziroma omogočanje v prejšnjem členu navedenih OPT izvedel najkasneje v treh letih od datuma podpisa te pogodbe v skladu z naslednjo časovnico, ki se nahaja tudi v PRILOGI 1:

* po koncu prvih šestih (6) mesecev od datuma podpisa te pogodbe zgradil ali omogočil vsaj \_\_\_\_\_\_\_\_\_\_ OPT, za katere je izkazal tržni interes,
* po koncu prvih dvanajstih (12) mesecev od datuma podpisa te pogodbe zgradil ali omogočil vsaj \_\_\_\_\_\_\_\_\_\_ OPT, za katere je izkazal tržni interes,
* po koncu prvih osemnajstih (18) mesecev od datuma podpisa te pogodbe zgradil ali omogočil vsaj \_\_\_\_\_\_\_\_\_\_ OPT, za katere je izkazal tržni interes,
* po koncu prvih štiriindvajsetih (24) mesecev od datuma podpisa te pogodbe zgradil ali omogočil vsaj \_\_\_\_\_\_\_\_\_\_ OPT, za katere je izkazal tržni interes,
* po koncu prvih tridesetih (30) mesecev od datuma podpisa te pogodbe zgradil ali omogočil vsaj \_\_\_\_\_\_\_\_\_\_ OPT, za katere je izkazal tržni interes in
* po koncu šestintridesetih (36) mesecev od datuma podpisa te pogodbe zgradil ali omogočil \_\_\_\_\_\_\_\_\_\_ OPT, za katere je izkazal tržni interes.

Šteje se, da je operater izpolnil obveznosti iz časovnice iz prejšnjega odstavka, če so OPT vpisane v evidenco v skladu s 14. členom ZEKom-1.

To lahko izvede tudi v sodelovanju ter skupno gradnjo z drugimi zainteresiranimi operaterji.

Neizvajanje aktivnosti v skladu s prvim odstavkom tega člena se šteje za operaterjevo kršitev.

MJU bo najmanj vsakih šest mesecev preveril izpolnjevanje zavez iz časovnega načrta gradnje.

1. člen

Obveznosti operaterja

Operater bo poročal ministrstvu o napredku pri realizaciji predmeta pogodbe v skladu s časovnico iz prejšnjega člena, vsakokrat v roku enega meseca po izteku obdobja poročanja.

Operater mora po končanju investicije, najkasneje pa v 37 mesecih od datuma podpisa te pogodbe, predložiti poročilo o gradnji širokopasovnega omrežja, ki mora obsegati zgraditev oziroma omogočanje vseh \_\_\_\_\_\_\_ OPT po seznamu iz PRILOGE 2 te pogodbe.

1. člen

Obveznosti ministrstva

Na naslovih gospodinjstev po seznamu iz PRILOGE 2 te pogodbe, kjer je operater izkazal tržni interes za gradnjo širokopasovnega omrežja in so predmet te pogodbe, ministrstvo ne bo sofinanciralo gradnje širokopasovne infrastrukture iz javnih sredstev do izteka 36 mesecev od datuma podpisa te pogodbe.

Ne glede na določilo prejšnjega odstavka ministrstvo lahko financira gradnjo širokopasovne infrastrukture iz javnih sredstev na OPT, ki so predmet te pogodbe, če je ministrstvo odstopilo od te pogodbe.

1. člen

Neupoštevanje tržnega interesa

Če operater ne izvaja tržnega interesa v skladu s to pogodbo in pri tem s predvidenimi aktivnostmi zamuja za več kot leto dni od posameznega mejnika iz 5. člena, ministrstvo zaradi operaterjeve kršitve odstopi od te pogodbe in tržnega interesa v njej ne upošteva ter o tem obvesti AKOS.

Z dnem odstopa od pogodbe zaradi operaterjeve kršitve se šteje, da operater ni izpolnil obveznosti gradnje iz sedmega odstavka 11.a člena ZEKom-1.

Kot predvidena aktivnost iz prvega odstavka tega člena se šteje posamezna obveznost operaterja iz prvega odstavka 4. člena v povezavi s časovnico iz 5. člena.

Preverjanje izvajanja pogodbe se izvede na podlagi vpogleda v vpis OPT v evidenco v skladu s 14. členom ZEKom-1. Pri preverjanju izvajanja pogodbe lahko ministrstvo zaprosi AKOS za tehnično pomoč.

1. člen
Poslovna skrivnost

Za poslovno skrivnost štejejo podatki in dokumentacija, ki jih je operater pravilno opremil in označil kot poslovna skrivnost in se nanašajo na predmet pogodbe, zato pooblaščene osebe in uslužbenci ministrstva, ki imajo dostop do njih, v nobenem primeru ne smejo brez izrecnega dovoljenja pooblaščene osebe operaterja o tej dokumentaciji seznanjati ali obveščati drugih oseb, razen oseb, ki morajo biti z njo seznanjene po službeni dolžnosti, ali oseb, ki so za to pooblaščene s predpisi. Podatki in informacije, ki jih predpisi določajo, da so javni, ne morejo biti poslovna skrivnost.

Poslovno skrivnost operaterja morajo varovati tudi zaposleni ministrstva in druge osebe, ki jih bo ministrstvo vključilo v zvezi z izvedbo tržnega interesa operaterja, če so vedeli ali če bi glede na naravo podatka morali vedeti, da je podatek poslovna skrivnost, in ne glede na to na kakšen način so se z njim seznanili.

Z objavo na spletni strani ministrstva, se po podpisu te pogodbe zagotovi javnost podatkov o izkazanem tržnem interesu (iz vsebine PRILOGE 2), ki jih je operater vnesel v spletno aplikacijo.

1. člen

Protikorupcijska klavzula

Pogodbeni stranki izjavljata, da v kateri koli fazi sklepanja oziroma izvajanja pogodbe noben ni in ne bo ponudil, dal ali obljubil kakršno koli nedovoljeno korist kateremu koli zaposlenemu ter članu organov vodenja ali nadzora, ali predstavniku, posredniku organa ali organizacije iz javnega sektorja pri nasprotni stranki, za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbe ali
* drugo ravnanje ali opustitev, s katerim je ali bi bila lahko nasprotni stranki povzročena škoda ali omogočena pridobitev nedovoljene koristi kateremu koli zaposlenemu ter članu organov vodenja ali nadzora, ali predstavniku, posredniku organa ali organizacije iz javnega sektorja pri nasprotni stranki.

V primeru kršitve ali poskusa kršitve te klavzule, je že sklenjena pogodba nična.

V primeru, da se pogodba še ni pričela uporabljati, se šteje, da ni bila sklenjena.

1. člen

Višja sila

Nobena pogodbena stranka ne odgovarja za neizpolnitev obveznosti iz pogodbe, ki bi nastala zaradi višje sile. V primeru, da katera od strank pogodbe svoje obveznosti iz pogodbe ne more izpolniti zaradi višje sile, je dolžna o tem nemudoma obvestiti nasprotno stranko, pri čemer mora v obvestilu podrobno navesti tudi vzrok višje sile.

Višja sila so tisti nepredvidljivi in nepričakovani dogodki, ki niso odvisni od volje strank pogodbe in jih stranki nista mogli ali morali pričakovati, preprečiti in odkloniti.

Zaradi višje sile lahko pogodbeni stranki zahtevata spremembo pogodbe. Roki se podaljšajo najmanj za čas trajanja višje sile, pogodbeni stranki pa določita nove roke pisno v obliki aneksa k pogodbi.

1. člen

Skrbnika pogodbe

Skrbnik pogodbe na strani ministrstva je \_\_\_\_\_\_\_\_\_\_\_\_\_\_\_\_\_\_\_\_\_. V primeru odsotnosti ga nadomešča njegov namestnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik pogodbe na strani operaterja je \_\_\_\_\_\_\_\_\_\_\_\_\_\_\_\_\_\_\_\_\_\_. V primeru odsotnosti ga nadomešča njegov namestnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Če se v času trajanja razmerja spremeni skrbnik pogodbe ali namestnik skrbnika pogodbe, zadevna stranka pogodbe o tem pisno obvesti drugo stranko. Sprememba skrbnika pogodbe ali njegovega namestnika začne veljati z dnem prejema tega obvestila.

1. člen
Končne določbe

Spremembe te pogodbe so mogoče s sklenitvijo pisnega dodatka k pogodbi, ki ga sporazumno skleneta pogodbeni stranki pred iztekom veljavnosti te pogodbe, razen spremembe 12. člena (skrbnika pogodbe), kjer zadošča pisno obvestilo drugi stranki.

1. Člen
Reševanje sporov

Stranki soglašata, da bosta nerešena vprašanja reševali sporazumno. V primeru spora je pristojno sodišče v Ljubljani.

1. Člen
Veljavnost pogodbe

Ta pogodba stopi v veljavo z datumom podpisa obeh strank in velja 39 mesecev od začetka njene veljavnosti.

PRILOGE:

* Pisno obvestilu ministrstvu o izkazanem tržnem interesu (PRILOGA 1) v elektronski obliki,
* Seznam gospodinjstev, za katere je izkazan tržni interes gradnje OPT in je ministrstvo ugotovilo, da take OPT še ne obstajajo (PRILOGA 2) v elektronski obliki.